Liisa-Ly Pakosta

Justiits- ja digiminister

Justiits- ja Digiministeerium

[info@justdigi.ee](mailto:info@justdigi.ee) 20.02.2026 nr 3-6/6

**Andmejälgija rakendamisest Täitmisregistri**

**Kaudu sooritatavatele pangaandmete**

**päringutele**

Lugupeetav justiits- ja digiminister Liisa-Ly Pakosta

Täname Teid riigieelarvelise toetuse kasutamise lepinguga nr 4-7/25-180-1 võimaldatud toetuse eest Kohtutäiturite ja Pankrotihaldurite Koja (edaspidi Koda) peetavate infosüsteemide võimekuse tagamiseks, et rakendada Täitmisregister oma tervikfunktsionaalsuses. Anname Teile teada, et oleme liidestanud täitemenetluse infosüsteemi e-Täitur Täitmisregistri andmejälgijaga.

Andmejälgija on rakendatud töökeskkonnas ja teenuse õigus on x-tee platvormil avatud Riigi Infosüsteemi Ameti (edaspidi RIA) andmejälgijale. RIA on kinnitanud, et nad näevad testkeskkonnas päritavaid andmeid. Lahendamist vajab veel päringuandmete kuva struktuur eesti.ee portaalis andmesubjekti vaates. Oleme selles osas saanud ministeeriumi vabakutsete talituse esindajatega põhimõttelisele kokkuleppele ja avaldame lootust, et RIA teostab tehnilise lahenduse võimalikult kiiresti.

Kui Justiits- ja Digiministeerium kavandab täiendavate andmepäringute avaldamist Täitmisregistri andmejälgijas, mis on seotud kohtutäiturite menetlustoimingutega, palume

neist plaanidest Koda aegsasti teavitada. Samuti palume Koda kaasata andmejälgija tehnilisi tingimusi sätestava eelnõu ettevalmistamisse.

Lugupidamisega

*/allkirjastatud digitaalselt/*

Janek Pool

Koja ametikogu juhatuse esimees

Jaan Lõõnik, [jaan.loonik@kpkoda.ee](mailto:jaan.loonik@kpkoda.ee), 6464619